Cel puțin 36 de persoane au decedat, după ce două trenuri s-au ciocnit în Pakistan.
Două trenuri s-au ciocnit în sudul Pakistanului. Cel puțin 36 de persoane au murit. Prim-ministrul Imran Khan a spus că este șocat de teribilul accident.
Cel puţin 36 de persoane au murit şi mai multe au fost rănite, după ce două trenuri expres s-au ciocnit în sudul Pakistanului, luni dimineaţă, relatează Samaa TV.Patru vagoane ale Karachi-Sargodha Millat Express au deraiat în apropierea gării Reti. Trenul a fost lovit de Sir Syed Express care se îndrepta spre Karachi din Rawalpindi. Majoritatea pasagerilor dormeau în momentul coliziunii, au spus martorii.Autorităților feroviare și echipelor de salvare le-a luat mai mult de o oră și jumătate să ajungă la locul accidentului. Usman Abdullah, ofiţer de poliţie în districtul Ghotki din provincia Sindh, a declarat că sătenii, salvatorii şi poliţia transportă pasagerii morţi şi răniţi la spitalele din apropiere.Prim-ministrul Imran Khan a spus că este șocat de teribilul accident. De asemenea, i-a cerut ministrului căilor ferate, Azam Swati, să asigure asistență medicală pentru răniți și sprijin pentru familiile celor decedați."Solicit o investigație cuprinzătoare asupra siguranței liniilor feroviare", a scris premierul Khan pe Twitter.Accidentele feroviare sunt frecvente în Pakistan, țară care a moștenit mii de kilometri de cale ferată și trenuri de la fosta putere colonială, Marea Britanie. Cu toate acestea, rețeaua feroviară s-a deteriorat din cauza corupției, a gestionării necorespunzătoare și a lipsei de investiții.Cel puțin 75 de persoane au murit când un tren a luat foc în timpul călătoriei de la Karachi la Rawalpindi în octombrie 2019. Două trenuri care transportau sute de pasageri s-au ciocnit în Karachi în 2016. 21 de persoane au murit atunci.